

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2022.gada 16.jūnijā |

**17.**

**Par Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijas priekšsēdētāju un priekšsēdētāja vietnieku**

*Ar Ogres novada pašvaldības domes 26.09.2024. sēdes lēmuma (protokols Nr.14; 20.) grozījumu*

Saskaņā ar Ogres novada pašvaldības (turpmāk – Pašvaldība) domes 2022.gada 27.janvāra lēmumu “Par Ogres novada pašvaldības iekšējo noteikumu Nr.3/2022 “Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijas nolikums” apstiprināšanu” apstiprināti Pašvaldības iekšējie noteikumi Nr.3/2022 “Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijas nolikums” (turpmāk – Komisijas nolikums).

Komisijas nolikuma 8.punkts noteic, ka Pašvaldības dome ievēlē Pašvaldības maksas pakalpojumu izcenojumu aprēķinu un atlīdzības noteikšanas komisijas priekšsēdētāju un priekšsēdētāja vietnieku.

Pašvaldībā saņemts Ogres novada Ikšķiles pilsētas un Tīnūžu pagasta pārvaldes vadītājas Aivas Ormanes 2022.gada 1.jūnija iesniegums (reģistrēts Pašvaldībā 2022.gada 1.jūnijā ar reģistrācijas Nr.2-4.5/571) par piekrišanu veikt Pašvaldības maksas pakalpojumu izcenojumu aprēķinu un atlīdzības noteikšanas komisijas priekšsēdētājas pienākumus.

Pašvaldībā saņemts Ogres novada pašvaldības centrālās administrācijas Juridiskās nodaļas iepirkumu speciālistes Dairas Siliņas 2022.gada 1.jūnija iesniegums (reģistrēts Pašvaldībā 2022.gada 1.jūnijā ar reģistrācijas Nr.2-4.5/575) par piekrišanu veikt Pašvaldības maksas pakalpojumu izcenojumu aprēķinu un atlīdzības noteikšanas komisijas priekšsēdētāja vietnieces pienākumus.

Pamatojoties uz likuma “Par pašvaldībām” 21.panta pirmās daļas 24.punktu, Ogres novada pašvaldības 2022.gada 27.janvāra iekšējo noteikumu Nr.3/2022 “Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijas nolikums” 8.punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dace Nikolaisone, Dainis Širovs, Dzirkstīte Žindiga, Edgars Gribusts, Egils Helmanis, Gints Sīviņš, Ilmārs Zemnieks, Indulis Trapiņš, Jānis Kaijaks, Jānis Lūsis, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – nav, "Atturas" – nav,**

Ogres novada pašvaldības dome **NOLEMJ:**

1. Izveidot Ogres novada pašvaldības maksas pakalpojumu izcenojumu aprēķinu un atlīdzības noteikšanas komisiju.
2. Ievēlēt par **Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijas:**
   1. priekšsēdētāju – **Aivu Ormani**, Ogres novada Ikšķiles pilsētas un Tīnūžu pagasta pārvaldes vadītāju;
   2. priekšsēdētāja vietnieku – **Dairu Siliņu**, Ogres novada pašvaldības centrālās administrācijas Juridiskās nodaļas iepirkumu speciālisti.

2.1 Atļaut Aivai Ormanei savienot Ogres novada Ikšķiles pilsētas un Tīnūžu pagasta pārvaldes vadītājas amatu ar Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijas priekšsēdētājas amatu. Ogres novada pašvaldības dome ir izvērtējusi paredzēto amatu savienošanu un konstatē, ka amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

*(Ogres novada pašvaldības domes 26.09.2024. sēdes lēmuma (protokols Nr.14; 20.) redakcijā).*

1. Atzīt par spēku zaudējušu Ogres novada pašvaldības domes 2020.gada 23.janvāra lēmumu “Par Ogres novada pašvaldības maksas pakalpojumu izcenojumu aprēķinu un atlīdzības noteikšanas komisiju”.

(Sēdes vadītāja,

domes priekšsēdētāja E.Helmaņa paraksts)